De fire vindende magter i [[Anden Verdenskrig]] mod [[Nazi-Tyskland|Hitlers tyske nazistiske regime]] - Sovjetunionen, USA, Storbritannien og Frankrig - havde ved [[Potsdam-traktaten]] i 1945, umiddelbart efter krigens afslutning, indgået aftale om en opdeling af Stortyskland i fire besættelsesområder, herunder også hovedstaden Berlin. Der blev også aftalt en afmilitarisering og demokratisering af hele Tyskland, men udviklingen af [[Den Kolde Krig]] igangsatte store politiske og militære spændinger, som ledte til Tysklands deling og i 1961 herunder også opførelsen af Berlinmuren. Et ofte fremført synspunkt er, at hovedhensigten med Berlinmuren ikke var hverken militær eller sikkerhedspolitisk, men simpelthen at forhindre et stadigt stigende antal [[DDR]]-borgere i at krydse grænsen til Vesttyskland.
Bygninger,_konstruktioner_og_anlæg Teknologi Arkitektur